stanford-oval/wikipedia huggingface dataset:
ทะสึฮิโระ โยะเนะมิสึ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทะสึฮิโระ โยะเนะมิสึ
Profile on fila-wrestling.com เก็บถาวร 2012-09-06 ที่ เวย์แบ็กแมชชีน
Wrestling Database เก็บถาวร 2013-12-30 ที่ เวย์แบ็กแมชชีน
ซุยโกเด็ง: เท็นเมโนะชิไก

| ซุยโกเด็ง: เท็นเมโนะชิไก |
| --- | --- |
งานศิลปะบรรจุภัณฑ์
ผู้พัฒนา: โคอิ
ผู้จัดจำหน่าย: โคอิ 
เครื่องเล่น: เอ็มเอสเอกซ์, แฟมิคอม, เอ็มเอส-ดอส, อามิกา, แมคอินทอช, แซตเทิร์น, เพลย์สเตชัน
วางจำหน่าย: ค.ศ. 1989: เอ็มเอส-ดอส, อามิกา ธันวาคม ค.ศ. 1990: แฟมิคอม ค.ศ. 1996: เพลย์สเตชัน, แซตเทิร์น
แนว: วางแผนผลัดกันเล่น
รูปแบบ: ผู้เล่นเดี่ยว, ฮอตซีตหลายผู้เล่น
แบนดิตคิงส์ออฟเอนเชียนต์ไชนา (อังกฤษ: Bandit Kings of Ancient China) หรือที่รู้จักกันในชื่อซุยโกเด็ง: เท็นเมโนะชิไก (ญี่ปุ่น: 水滸伝・天命の誓い, การแปลตามตัวอักษร ริมน้ำ: คำสาบานแห่งโชคชะตา) ในประเทศญี่ปุ่น เป็นวิดีโอเกมวางแผนผลัดกันเล่นที่พัฒนาและเผยแพร่โดยบริษัทโคอิ และวางจำหน่ายใน ค.ศ. 1989 สำหรับเอ็มเอสเอกซ์, เอ็มเอส-ดอส, อามิกา และแมคอินทอช รวมถึงใน ค.ศ. 1990 สำหรับแฟมิคอม ครั้นใน ค.ศ. 1996 บริษัทโคอิได้ออกฉบับรีเมกสำหรับเซกา แซตเทิร์น และเพลย์สเตชันของญี่ปุ่น ซึ่งมีกราฟิกที่ได้รับการปรับปรุงอย่างมากและการปรับแต่งบทเพลงต้นฉบับใหม่[ต้องการอ้างอิง]
รูปแบบการเล่น

เกมนี้อิงจากซ้องกั๋งซึ่งเป็นวรรณกรรมคลาสสิกที่ยิ่งใหญ่ในคริสต์ศตวรรษที่ 14 เกมดังกล่าวเกิดขึ้นในประเทศจีนโบราณในจักรพรรดิซ่งฮุ่ยจงแห่งราชวงศ์ซ่ง ซึ่งแบนดิตคิงส์ออฟเอนเชียนต์ไชนา—มีกลุ่มโจรสิบคน—ทำสงครามกับเกาฉิว เสนาบดีกระทรวงกลาโหม ผู้เป็นขุนนางกังฉินที่ทรงอำนาจอย่างไร้ขีดจำกัด วัตถุประสงค์ของเกมคือสร้าง, รักษา และสั่งการกองทหารเพื่อจับกุมเกาฉิวก่อนการรุกรานของนฺหวี่เจินในเดือนมกราคม ค.ศ. 1127 โดยผู้เล่นจะมีคุณลักษณะบางอย่าง เช่น ความแข็งแกร่ง, ความคล่องแคล่ว และสติปัญญา ตลอดจนผู้เล่นยังต้องรับมือกับสถานการณ์อื่น ๆ เช่น ภาษี, การดูแลกองกำลัง, การบำรุงรักษาและการเปลี่ยนอาวุธและอุปกรณ์, พลังแห่งธรรมชาติ, ความไม่สงบและการละทิ้งหน้าที่ของกองกำลัง
สนามรบอุบัติในตารางรูปหกเหลี่ยม ซึ่งผู้เล่นเคลื่อนกองทัพไปตามภูมิประเทศต่าง ๆ เพื่อต่อสู้และเอาชนะกองทัพศัตรูด้วยกลยุทธ์ กองทหารมีความสามารถในการต่อสู้ด้วยอาวุธระยะประชิด, ธนูและลูกศร, เวทมนตร์ หรือดาบประจัญบาน รวมถึงการจุดไฟเผา เมื่อผู้เล่นเอาชนะกองทัพศัตรูได้ พวกเขามีทางเลือกในการรับเป็นสมาชิกใหม่, คุมขัง, เนรเทศ หรือประหารชีวิตกองทหารศัตรูที่ถูกจับกุม ผู้โจมตีมีเวลา 30 วันในการเอาชนะกองทหารข้าศึกที่ประจำการทั้งหมด, จับกุมผู้บัญชาการ หรือทำให้พ่ายแพ้โดยอัตโนมัติ เกมจบลงด้วยความพ่ายแพ้สำหรับผู้เล่น (ทั้งหลาย) เมื่อปฏิทินเกมมาถึงเดือนมกราคม ค.ศ. 1127
แผนที่เกมแสดงอาณาจักรที่ประกอบด้วย 49 จังหวัด จังหวัดใดก็ตามอาจถูกรุกรานจากดินแดนที่อยู่ติดกัน - ข้อยกเว้นเพียงอย่างเดียวคือที่ตั้งปัจจุบันของเกาฉิว (โดยปกติคือไคเฟิง ที่เป็นเมืองหลวง) ซึ่งผู้เล่นจะต้องสร้างความนิยมมากพอที่จะได้รับความสนใจจากจักรพรรดิผู้ซึ่งจะพระราชทานพระราชกฤษฎีกา โดยอนุญาตให้ผู้เล่นพยุหยาตราเข้าไปในเมืองหลวง
การตอบรับ

ในนิตยสารเกมส์อินเตอร์เนชันแนลฉบับเดือนกุมภาพันธ์ถึงมีนาคม ค.ศ. 1990 (ฉบับที่ 13) พอล เมสัน ชื่นชมคู่มือ โดยระบุว่า "ครอบคลุมและนำเสนอได้อย่างชัดเจน" รวมถึงกราฟิกซึ่งเขาระบุว่า "มีประสิทธิภาพ" อย่างไรก็ตาม หลังจากเล่นเกมเป็นเวลาหนึ่งเดือน เมสันก็ยังไม่ใกล้ที่จะได้รับพระราชกฤษฎีกาเพื่อสู้กับเกาฉิว เขาชี้ให้เห็นว่าในเกมที่มีหลายผู้เล่น จะมีผู้เล่นเพียงคนเดียวเท่านั้นที่จะได้รับพระราชกฤษฎีกา และ "จะมีความชัดเจนในครึ่งทางของเกมว่าใครมีโอกาสชนะและใครไม่มีโอกาสชนะ จากนั้นไม่มีอะไรสนุกนักสำหรับผู้ที่ไม่มี" เขาสรุปโดยให้คะแนนเกมเฉลี่ย 7 เต็ม 10 สำหรับรูปแบบการเล่น และ 8 เต็ม 10 สำหรับกราฟิก โดยกล่าวว่า "ในฐานะเกมที่มีหลายผู้เล่น มันมีปัญหา [...] ส่วนในฐานะเกมผู้เล่นเดี่ยว มันดำเนินงานได้ดีนอกเหนือจากความยากที่มากเกินไป"
นักวิจารณ์ในหนังสือพิมพ์ออสตินอเมริกัน-สเตตสแมน มุ่งเสนอว่าความลุ่มลึกของเกมนั้นท่วมท้น โดยกล่าวถึงเกมนี้ว่า "เป็นเกมเล่นตามบทบาทที่อุดมที่สุดและซับซ้อนที่สุดที่เคยออกจำหน่าย" แต่บอกว่าเขา "แต่บอกว่าเขามีปัญหาในการคิดออก ... ว่า [เขา] ควรจะทำอะไร และเพื่อใคร"
จอห์นนี แอล. วิลสัน ได้วิจารณ์เกมสำหรับนิตยสารคอมพิวเตอร์เกมมิงเวิลด์ และระบุว่า "แบนดิตคิงส์ออฟเอนเชียนต์ไชนานำเสนอ "บางสิ่งบางอย่างสำหรับทุกคน" ที่เป็นที่เลื่องลือ ยกเว้นนักเล่นเกมอาร์เคดที่ฝังแน่น มีเพียงไม่กี่เกมที่นักวิจารณ์คนนี้เคยเล่นซึ่งทำให้เขาเล่นในตอนเช้าตรู่โดยไม่รู้ตัว และซุยโกเด็ง: เท็นเมโนะชิไก เป็นหนึ่งในนั้น
ตลอดจนนิตยสารพีซี แมกกาซีน วิจารณ์เกมนี้ในเชิงบวก โดยสรุปว่า "เป็นเกมที่เล่นแล้วติดใจ มีชีวิตชีวาด้วยส่วนผสมของบุคลิกที่ขับเคลื่อนด้วยคอมพิวเตอร์, เรื่องผจญภัยของวัฒนธรรมที่จากไป, ตัวเลือกกลุ่มคนขนาดใหญ่ และรูปแบบการเล่นที่คาดเดาไม่ได้"
นิตยสารคอมพิวเตอร์เกมมิงเวิลด์ให้คะแนนเกมนี้สามดาวจากห้าดาวใน ค.ศ. 1990 และสองดาวใน ค.ศ. 1993
ส่วนการวิจารณ์แบนดิตคิงส์ออฟเอนเชียนต์ไชนาเวอร์ชันแฟมิคอม นิตยสารนินเท็นโดเพาเวอร์แนะนำว่าผู้เล่นบางคนอาจพบว่าความเร็วของเกมช้าเมื่อเทียบกับเกมที่เน้นแอ็กชัน ในขณะที่คนอื่น ๆ จะเพลิดเพลินไปกับ "ความลุ่มลึก, การมีส่วนร่วม และการใส่ใจในรายละเอียด" ของเกม
นิตยสารคอมพิวต์!ยกย่องเกมนี้ในฐานะ "หนึ่งในวิดีโอเกมจำลองเล่นตามบทบาทที่สมบูรณ์และสนุกที่สุดเกมหนึ่งที่มีอยู่" รวมถึงมอบรางวัลชมเชยในประเภทสงคราม/ยุทธศาสตร์ของคอมพิวต์ชอยซ์อะวอดส์ ค.ศ. 1991
นอกจากนี้ เวอร์ชันอามิกาได้รับการวิจารณ์ในเชิงบวกในนิตยสารอามิกา
เกมดังกล่าวได้รับการวิจารณ์เมื่อ ค.ศ. 1994 ในนิตยสารดรากอน ฉบับ 211 โดยเจย์และดีในคอลัมน์ "อายออฟเดอะมอนิเตอร์" ซึ่งนักวิจารณ์ทั้งสองให้เกมนี้ที่ 3 ดาวครึ่งจาก 5 ดาว
อนึ่ง เมื่อ ค.ศ. 1996 นิตยสารคอมพิวเตอร์เกมมิงเวิลด์ได้ยกให้เกาฉิวซึ่งเป็นศัตรูตัวฉกาจของแบนดิตคิงส์ออฟเอนเชียนต์ไชนาเป็นวายร้ายเกมที่น่าจดจำอันดับที่ 12
แหล่งข้อมูลอื่น

ซุยโกเด็ง: เท็นเมโนะชิไก ที่ MobyGames
เว็บไซต์ทางการ (ในภาษาญี่ปุ่น)
แม่น้ำป่าสัก

| แม่น้ำป่าสัก น้ำสัก |
| --- | --- |
แม่น้ำป่าสักในเขตตำบลสองคอน อำเภอแก่งคอย จังหวัดสระบุรี
แผนที่แสดงตำแหน่งแม่น้ำป่าสัก
ที่ตั้ง
ประเทศ:  ไทย
จังหวัด: เลย, เพชรบูรณ์, ลพบุรี, สระบุรี, พระนครศรีอยุธยา
ลักษณะทางกายภาพ

ต้นน้ำ: ภูขวาง
 • ตำแหน่ง: ตำบลวังยาว อำเภอด่านซ้าย จังหวัดเลย
 
ปากน้ำ: แม่น้ำเจ้าพระยา
 • ตำแหน่ง: ตำบลกะมังและตำบลหอรัตนไชย อำเภอพระนครศรีอยุธยา จังหวัดพระนครศรีอยุธยา
 • พิกัด: 14°20′41.9″N 100°34′37.6″E﻿ / ﻿14.344972°N 100.577111°E﻿ / 14.344972; 100.577111
ความยาว: 570 กิโลเมตร (350 ไมล์)
ลุ่มน้ำ
ระบบแม่น้ำ: ลุ่มน้ำป่าสัก
แม่น้ำป่าสัก เป็นแม่น้ำสำคัญสายหนึ่งในภาคกลางของประเทศไทย ต้นน้ำเกิดจากภูขวางในเขตอำเภอด่านซ้าย จังหวัดเลย (ตอนต้นน้ำเรียก น้ำสัก) ไหลเข้าเขตจังหวัดเพชรบูรณ์ ผ่านเขตอำเภอหล่มเก่า อำเภอหล่มสัก อำเภอเมืองเพชรบูรณ์ อำเภอหนองไผ่ อำเภอบึงสามพัน อำเภอวิเชียรบุรี และอำเภอศรีเทพ เข้าเขตจังหวัดลพบุรี ผ่านเขตอำเภอชัยบาดาล อำเภอท่าหลวง และอำเภอพัฒนานิคม เข้าเขตจังหวัดสระบุรี ผ่านเขตอำเภอวังม่วง อำเภอมวกเหล็ก อำเภอแก่งคอย อำเภอเมืองสระบุรี และอำเภอเสาไห้ จากนั้นไหลเข้าเขตจังหวัดพระนครศรีอยุธยา ผ่านเขตอำเภอท่าเรือ อำเภอนครหลวง และอำเภอพระนครศรีอยุธยา ไปลงแม่น้ำเจ้าพระยาที่หน้าวัดพนัญเชิงวรวิหาร มีความยาวประมาณ 570 กิโลเมตร
จังหวัดที่แม่น้ำไหลผ่าน

แม่น้ำป่าสักไหลผ่าน 5 จังหวัด คือ
จังหวัดเลย
จังหวัดเพชรบูรณ์
จังหวัดลพบุรี
จังหวัดสระบุรี
จังหวัดพระนครศรีอยุธยา
เขื่อนสำคัญ

เขื่อนป่าสักชลสิทธิ์ จังหวัดลพบุรี
เขื่อนพระรามหก จังหวัดพระนครศรีอยุธยา
ด้วงกว่างญี่ปุ่น

| ด้วงกว่างญี่ปุ่น |
| --- | --- |

ตัวผู้

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Coleoptera
วงศ์:: Scarabaeidae
วงศ์ย่อย:: Dynastinae
สกุล:: Allomyrina Arrow, 1911
สปีชีส์:: A.  dichotoma
ชื่อทวินาม
Allomyrina dichotoma (Linnaeus, 1771)

ชนิดย่อย
 A. d. davidis  A. d. dichotoma  A. d. inchachina  A. d. septentrionalis  A. d. politus  (เป็นชนิดที่พบได้ในประเทศไทย)  A. d. takarai  A. d. tunobosonis
ชื่อพ้อง
 Trypoxylus dichotomus  (Linnaeus, 1771)
ด้วงกว่างญี่ปุ่น (อังกฤษ: Japanese rhinoceros beetle, Japanese horned beetle, Korean horned beetle, ญี่ปุ่น: カブトムシ, โรมะจิ: Kabutomushi) เป็นแมลงปีกแข็งชนิดหนึ่ง มีชื่อวิทยาศาสตร์ว่า Allomyrina dichotoma อยู่ในวงศ์ด้วงกว่าง (Dynastinae) จัดเป็นเพียงชนิดเดียวเท่านั้นที่อยู่ในสกุล Allomyrina
นับเป็นด้วงกว่างอีกชนิดหนึ่งที่นิยมเลี้ยงเป็นสัตว์เลี้ยง โดยเฉพาะเด็ก ๆ ชาวญี่ปุ่น ซึ่งสามารถใช้ขวิดต่อสู้กันได้ ด้วงกว่างญี่ปุ่นมีจุดเด่น คือ เขาล่างมีความใหญ่กว่าเขาด้านบน โดยที่ปลายเขาจะมีแขนงแตกออกเป็น 2 แฉกด้วย
มีการกระจายพันธุ์ในป่าดิบและป่าเบญจพรรณในทวีปเอเชีย เช่น อนุทวีปอินเดีย และจะพบมากที่ภูมิภาคเอเชียตะวันออก เช่น ญี่ปุ่น, ไต้หวัน, จีนแผ่นดินใหญ่, เกาหลี, ภาคเหนือของเวียดนาม เป็นต้น ในประเทศไทยพบได้ทางภาคเหนือของประเทศ อาทิ อำเภอเวียงป่าเป้า จังหวัดเชียงราย, อำเภอเถิน จังหวัดลำปาง เป็นต้น  (มีทั้งหมด 7 ชนิดย่อย แตกต่างกันที่ลักษณะของเขา–ดูในตาราง)
ตัวผู้มีขนาดลำตัวใหญ่กว่าตัวเมียอย่างเห็นได้ชัด  โดยตัวผู้มีขนาด 38.5-79.5 มิลลิเมตร ขณะที่ตัวเมียมีขนาด 42.2-54.0 มิลลิเมตร และไม่มีเขา หากินในเวลากลางคืนโดยกินยางไม้จากเปลือกของต้นไม้ใหญ่ในป่า ชอบเล่นไฟ แต่การต่อสู้กันของด้วงกว่างญี่ปุ่นจะแตกต่างไปจากด้วงกว่างชนิดอื่น ๆ คือ จะใช้เขาล่างในการงัดกันมากกว่าจะใช้หนีบกัน
ผสมพันธุ์และวางไข่ในดินที่มีความอุดมสมบูรณ์ทางระบบนิเวศ คือ มีมูลสัตว์และซากไม้ผุผสมอยู่ ใช้เวลาฟักเป็นตัวหนอนราว 1 เดือน จากระยะตัวหนอนใช้เวลา 6-8 เดือนจึงจะเข้าสู่ช่วงดักแด้ซึ่งจะมีช่วงอายุราว 19-28 วัน จึงจะเป็นตัวเต็มวัยออกมาจากดิน ระยะพักตัวตอนออกจากดักแด้ใช้เวลา 10-16 วันถึงจะเริ่มกินอาหาร ซึ่งตัวเต็มวัยมีอายุราว 2-3 เดือนเท่านั้น รวมช่วงชีวิตแล้วทั้งหมดประมาณ 1 ปี นับได้ว่าใกล้เคียงกับด้วงกว่างโซ้ง (Xylotrupes gideon) ซึ่งเป็นด้วงกว่างชนิดที่พบได้มากที่สุดในประเทศไทย โดยเมื่อตัวเต็มวัยจะปริตัวออกจากเปลือกดักแด้ ช่องดักแด้ในดินมักจะอยู่ในแนวตั้งเพื่อมิให้ไปกดทับปีกที่จะกางออก ซึ่งต้องใช้เวลาอีกหลายชั่วโมงกว่าปีกจะแข็งและสีของลำตัวจะเข้มเหมือนตัวเต็มวัยที่โตเต็มที่
ในช่วงฤดูร้อนของประเทศญี่ปุ่น (ราวกลางเดือนมิถุนายน-กันยายน) จะตรงกับด้วงกว่างญี่ปุ่นเป็นตัวเต็มวัยพอดี บางท้องที่ เช่น ทาซากิ ซึ่งตั้งอยู่ทางทิศตะวันตกเฉียงเหนือราว 130 กิโลเมตร จากกรุงโตเกียว ถึงกับมีเทศกาลของด้วงกว่างชนิดนี้ โดยราคาซื้อขายมีตั้งแต่ 500-28,000 เยน (190-10,000 บาท)
ด้วงกว่างญี่ปุ่นเป็นแมลงปีกแข็งที่เป็นนิยมอย่างมากในวัฒนธรรมร่วมสมัยของญี่ปุ่นหลายประการ อาทิ อนิเมะเรื่อง มูชิคิง ตำนานผู้พิทักษ์ป่า (Mushiking: Battle of the Beetles, 甲虫王者ムシキング) เป็นต้น และถูกอ้างอิงถึงในอีกหลายเรื่องด้วยกัน
ซึ่งในภาษาญี่ปุ่น ด้วงกว่างญี่ปุ่นจะถูกเรียกว่า "คาบูโตะมูชิ" ซึ่งคำว่า "คาบูโตะ" (甲虫) หมายถึง หมวกเกราะอันเป็นส่วนหนึ่งของชุดเกราะญี่ปุ่นแบบโบราณ
ชนิดย่อย

A. d. dichotoma
A. d. inchachina
A. d. septentrionalis
A. d. politus  (เป็นชนิดที่พบได้ในประเทศไทย)
A. d. takarai
A. d. tunobosonis
แหล่งข้อมูลอื่น

ข้อมูลที่เกี่ยวข้องกับ Allomyrina dichotoma ที่วิกิสปีชีส์
ดราก้อนบอล ซูเปอร์ Super Hero

| ดราก้อนบอล ซูเปอร์ Super Hero |
| --- | --- |
Theatrical release poster
กำกับ: Tetsuro Kodama
บทภาพยนตร์: Akira Toriyama
สร้างจาก: Dragon Ball โดย Akira Toriyama
อำนวยการสร้าง: Norihiro Hayashida
ดนตรีประกอบ: Naoki Satō
บริษัทผู้สร้าง: Toei Animation 
ผู้จัดจำหน่าย: Toei Company
วันฉาย:   11 มิถุนายน ค.ศ. 2022 (2022-06-11) (ญี่ปุ่น)  29 กันยายน ค.ศ. 2022 (2022-09-29) (ไทย) 
ความยาว: 99 minutes
ประเทศ: Japan
ภาษา: Japanese
ดราก้อนบอล ซูเปอร์ Super Hero  (ญี่ปุ่น: ドラゴンボール超 スーパーヒーロー, อักษรโรมัน: Doragon Bōru Sūpā Sūpā Hīrō; อังกฤษ: Dragon Ball Super: Super Hero) เป็นภาพยนตร์แอนิเมชันแอ็คชั่นจากประเทศญี่ปุ่น จากการ์ตูนญี่ปุ่น ดราก้อนบอล เป็นภาพยนตร์ลำดับที่ 21
เนื้อเรื่อง

กองทัพโบว์แดงได้ถูกซง โกคูทำลายลงไปแล้ว แต่ผู้สืบทอดจิตวิญญาณของกองทัพโบว์แดงก็ได้สร้างสุดยอดมนุษย์ดัดแปลงขึ้นมาสองตัว นั่นคือแกมม่า 1 และแกมม่า 2 มนุษย์ดัดแปลงสองตัวนี้เรียกตัวเองว่า "ซูเปอร์ฮีโร่" พวกเขาเริ่มโจมตีพิคโกโร่ โกฮัง รวมถึงคนอื่น ๆ และยังจับตัว ปัง ลูกสาวของโกฮังไปเพื่ออะไรบางอย่าง งานนี้ยอดคุณพ่อต้องปลุกพลังไซย่าเพื่อช่วยลูกสาวสุดที่รักจากวายร้าย และร่วมมือกับอาจารย์อย่าง พิคโกโร่ ในชุดออกศึกแสนคุ้นเคย
รายชื่อนักพากย์

| ตัวละคร | ญี่ปุ่น | ไทย |
| --- | --- | --- |
| ซง โกฮัง | มาซาโกะ โนซาวะ | อิทธิพล มามีเกตุ |
| ซง โกคู | มาซาโกะ โนซาวะ | นิรันดร์ บุณยรัตพันธุ์ |
| ซง โกเท็น | มาซาโกะ โนซาวะ | วิภาดา จตุยศพร |
| พิคโกโร่ | โทชิโอะ ฟุรุคาวะ | ธนกฤต เจนคลองธรรม |
| เบจิต้า | เรียว โฮริคาวะ | บัญชา เหมะบุตร |
| ปัง | ยูโกะ มินางูจิ | ศันสนีย์ ติณห์กีรดีศ |
| บีเดล | ยูโกะ มินางูจิ | ศันสนีย์ ติณห์กีรดีศ |
| คุริริน | มายูมิ ทานากะ | ศิวพันธ์ บุณยรัตพันธุ์ |
| ยาจิโรเบ้ | มายูมิ ทานากะ |  |
| บูลม่า | อายะ ฮิซากาวะ | วิภาดา จตุยศพร |
| ทรังคซ์ | ทาเกชิ คูซาโอะ | อภิชิต ลิขิตลิ้มปรีชา |
| โกเท็นคูสร่างอ้วน | มาซาโกะ โนซาวะ ทาเกชิ คูซาโอะ | วิภาดา จตุยศพร อภิชิต ลิขิตลิ้มปรีชา |
| หมายเลข 18 | มิกิ อิโต | นภัสวรรณ์ วัชรีวงศ์ ณ อยุธยา |
| โบรลี่ | บิง ชิมาตะ | ธนกฤต เจนคลองธรรม |
| คาริน | อุโอะ เค็น | สุภาพ ไชยวิสุทธิกุล |
| เดนเด้ | อายะ ฮิราโนะ | ศรีอาภา เรือนนาค |
| เทพเจ้ามังกร | โอโตโมะ ริวซาบุโร่ | บัญชา เหมะบุตร |
| บิลส์ | โคอิจิ ยามาเดระ | อรุษ โรจนานันท์ |
| วิส | มาซาคาซุ โมริตะ | มนัสวิน มธิวงศ์ |
| จิไร | นานะ มิซูกิ | ศรีอาภา เรือนนาค |
| เลโม | โทโมกาซุ ซูงิตะ | อรุษ โรจนานันท์ |
| แกมม่า หมายเลข 1 | ฮิโรชิ คามิยะ | รุจิระ ขจีเจริญ |
| แกมม่า หมายเลข 2 | มาโมรุ มิยาโนะ | สรวิศ ตงเท่ง |
| ดร.เฮโด้ | มิยู อิริโนะ | พิพัฒน์ บุญสิทธิเลิศ |
| มาเจนต้า | โวเคโน โอตะ | สุภาพ ไชยวิสุทธิกุล |
| คาร์ไมน์ | เรียวตะ ทาเคอุจิ | ภัทรวุฒิ สมุทรนาวี |
| ทหารกองทัพเรดริบบอน หมายเลข 3 | ยามาอุจิ ทาโร่ | นิรันดร์ บุณยรัตพันธุ์ |
| ทหารกองทัพเรดริบบอน หมายเลข 15 | ทาเคชิ มัตสึยามะ | รุจิระ ขจีเจริญ |
| ทหารกองทัพเรดริบบอน หมายเลข 28 | คาตางาอิ นาโอะ |  |
| ทหารกองทัพเรดริบบอน หมายเลข 33 | จิฮายะ เทระซากิ |  |
| ทหารกองทัพเรดริบบอน หมายเลข 79 | ยูกะ ซาโต | รุจิระ ขจีเจริญ |
| เซลล์แม็กซ์ | โนริโอะ วากาโมโตะ | สุภาพ ไชยวิสุทธิกุล |
แหล่งข้อมูลอื่น

เว็บไซต์ทางการ
ดราก้อนบอล ซูเปอร์ Super Hero ที่อินเทอร์เน็ตมูวีเดตาเบส
ดัดเล่ย์

| ดัดเล่ย์  (Dudley) |
| --- | --- |
ตัวละครใน สตรีทไฟท์เตอร์
ดัดเล่ย์ จาก ซุปเปอร์สตรีทไฟท์เตอร์ IV
ปรากฏครั้งแรก: สตรีทไฟท์เตอร์ III
ข้อมูลตัวละครในเกม
สัญชาติ:  United Kingdom
ดัดเล่ย์ (อังกฤษ: Dudley; ญี่ปุ่น: ダッドリー) เป็นตัวละครจากเกม สตรีทไฟท์เตอร์ ซึ่งเป็นนักมวยสากลชาวอังกฤษ มีบุคลิกเป็นสุภาพบุรุษนักสู้ และมักโยนดอกกุหลาบเสมือนเป็นสัญลักษณ์ประจำตัว นอกจากนี้ ดัดเล่ย์ ถือเป็นตัวละครมีท่าไม้ตายที่สำคัญอยู่หลายท่า เขาปรากฏตัวครั้งแรกใน สตรีทไฟท์เตอร์ ภาค 3 และหวนกลับมามีบทบาทอีกครั้งในภาค ซุปเปอร์สตรีทไฟท์เตอร์ IV
ประวัติตามท้องเรื่อง

ดัดเล่ย์ ถือกำเนิดในตระกูลผู้ดีของอังกฤษที่มั่งคั่ง บิดาของเขาเป็นนักธุรกิจที่ประสบความสำเร็จ เมื่อดัดเล่ย์ยังเด็ก เขามีความปรารถนาที่จะเป็นนักสู้ แต่ครอบครัวของเขากล่าวว่าเขายังเด็กเกินกว่าที่จะเข้าแข่งขันใดๆ ต่อมา บิดาของเขาประสบคสามล้มเหลวทางธุรกิจ ความสูญเสียนี้เองที่ทำให้เขาใช้เวลาฝึกฝนเพื่อเป็นนักมวยอาชีพเพื่อกอบกู้ทรัพย์สินขึ้นมาใหม่ ดัดเล่ย์เติบใหญ่จนเป็นนักมวยที่น่าเกรงขามทั้งร่างกายจนถึงทักษะต่างๆ และเขาได้ประสบความสำเร็จในการนำครอบครัวกลับคืนสู่ความมั่งคั่งอีกครั้งหนึ่ง แม้จะมีเหตุการณ์หลายอย่างเกิดขึ้น ดัดเล่ย์ก็ยังคงแสวงหาความสมบูรณ์ด้านการชกมวย และออกจากสังเวียนมวยด้วยภาพลักษณ์ของสุภาพบุรุษ ทั้งนี้ มักมีการเปรียบเทียบอยู่เสมอว่า ริวเป็นซามูไรพเนจร ในขณะที่ดัดเล่ย์เป็นอัศวินที่นิยมการให้เกียรติคู่ต่อสู้
ข้อมูลจำเพาะ

ชื่อ : ดัดเล่ย์ (Dudley)
สัญชาติ :  สหราชอาณาจักร
วันเดือนปีเกิด : 27 มกราคม
ส่วนสูง : 185 ซม.
น้ำหนัก : 101 กก.
กรุ๊ปเลือด : B
แหล่งข้อมูลอื่น

ข้อมูลที่เกี่ยวข้องกับ "ดัดเล่ย์" (อังกฤษ)
Official English Website
| ด ค กตัวละครจากเกมสตรีทไฟเตอร์ |
| --- | --- |
สตรีทไฟเตอร์:  เกคิ  เก็น  เคน  โจ  เบอร์ดี  ไมค์  ริว  เรทสึ  ลี  สกัด  อาดอน  อีเกิล 
สตรีทไฟเตอร์ II:  โกคิ  ไกล์  แคมมี  ชุนลี  แซนกีฟ  ดัลซิม  ดี เจย์  บลังก้า  บัลร็อก  เฟยหลง  ที.ฮอว์ก  เวก้า  เอ็ม.ไบสัน  อี.ฮอนดะ 
สตรีทไฟเตอร์ ZERO:  กาย  คาริน  โคดี  จูนิ  จูลี  ซากุระ  โซดอม  แดน ฮิบิกิ  แนช  มากิ  โรเลนโต  โรส  อาร์.มิกะ  อินกริด 
สตรีทไฟเตอร์ EX:  การูดา  แครกเกอร์ แจ็ค  ไคริ  ชาโดว์ไกส์  ชารอน  ดารัน  ดี.ดาร์ก  นานาเสะ  แบลร์ เดม  วัลเคโน รอสโซ  สคัลโลมาเนีย  อาเรีย  อัลเลน สไนเดอร์  แอซ  ฮายาเตะ  โฮคุโตะ 
สตรีทไฟเตอร์ III:  กิลล์  คิว  ฌอน  ดัดเล่ย์  ทเวลฟ์  เนโคร  มาโคโตะ  ยูเรน  เรมี  หยาง  หยุน  ออโร  อเล็กซ์  อิบุกิ  เอเลนา  ฮิวโก 
สตรีทไฟเตอร์ IV:  โกเค็น  จูริ  ซี.ไวเปอร์  เซธ  รูฟัส  อาเบล  เอล เฟอร์เต้  ฮาคาน 
อื่น ๆ:  โก ฮิบิกิ  ชาโดลู  แคปคอม vs. เอสเอ็นเค 2  ทัตสึโนโกะ vs. แคปคอม  มาร์เวล vs. แคปคอม 3  สตรีทไฟเตอร์ X เทคเคน  เทคเคน X สตรีทไฟท์เตอร์
จังหวัดมิเอะ

จังหวัดมิเอะ (ญี่ปุ่น: 三重県; โรมาจิ: Mie-ken) เป็นส่วนหนึ่งของภูมิภาคคันไซหรือคิงกิบนเกาะฮนชู ประเทศญี่ปุ่น เมืองหลวงคือนครสึ
ประวัติศาสตร์

จังหวัดมิเอะในปัจจุบันนี้มีพื้นที่ครอบคลุมบริเวณที่เคยเป็นจังหวัดอิเซะ ชิมะ อิงะ และส่วนหนึ่งของจังหวัดคิอิ พื้นที่นี้มีการจัดระบบใหม่ซ้ำหลายครั้งในยุคการฟื้นฟูเมจิ แต่ใน พ.ศ. 2414 พื้นที่จากเขตแม่น้ำสามสาย (ญี่ปุ่น: 木曽三川; โรมาจิ: Kiso Sansen) ทางเหนือของเมืองสึในปัจจุบันได้กลายเป็นจังหวัดโอนตสึ และพื้นที่ทางใต้กลายเป็นจังหวัดวาตาไร ตอมาใน พ.ศ. 2415 ศูนย์กลางการปกครองของจังหวัดโอนตสึได้ย้ายจากเมืองสึไปยังเมืองยกกาอิจิ และจังหวัดโอนตสึก็ได้เปลี่ยนชื่อเป็นจังหวัดมิเอะ ต่อมาด้วยเหตุผลต่าง ๆ รวมทั้งความเป็นไปได้มากที่จังหวัดมิเอะจะรวมเข้าด้วยกันกับจังหวัดวาตาไรในที่สุด ทำให้มีการย้ายศูนย์กลางการปกครองกลับไปยังเมืองสึในปีถัดมา และใน พ.ศ. 2419 จังหวัดมิเอะก็ได้ผนวกเอาพื้นที่ทางใต้จังหวัด และเป็นจังหวัดมิเอะดังในปัจจุบันนี้
กล่าวกันว่า ชื่อมิเอะได้มาจากข้อคิดเห็นของยามาโตะ ทาเกรุ ที่มีต่อภูมิภาคนี้ ระหว่างกลับจากการรบชนะที่ภูมิภาคทางตะวันออก
แหล่งข้อมูลอื่น

Mie Prefecture official homepage เก็บถาวร 2010-12-30 ที่ เวย์แบ็กแมชชีน
Kanko Mie tourist information เก็บถาวร 2020-11-25 ที่ เวย์แบ็กแมชชีน
Outdoor Japan - Section Mie
Mie International Exchange Foundation
| ด ค ก จังหวัดมิเอะ |
| --- | --- | --- |
สึ (เมืองหลวง)
| นครพิเศษ |  ยกกาอิจิ  |  |
| นคร |  คาเมยามะ  คูมาโนะ  คูวานะ  ชิมะ  ซูซูกะ  โทบะ  นาบาริ  มัตสึซากะ  สึ  อิงะ  อิเซะ  อินาเบะ  โอวาเซะ  |  |
| เมือง แบ่งตามอำเภอ |  อำเภออินาเบะ โทอิง  อำเภอคิตะมูโระ คิโฮกุ  อำเภอคูวานะ คิโซซากิ  อำเภอมิเอะ อาซาฮิ  คาวาโงเอะ  โคโมโนะ  อำเภอมินามิมูโระ คิโฮะ  มิฮามะ  อำเภอทากิ เมวะ  โอได  ทากิ  อำเภอวาตาไร มินามิอิเซะ  ไทกิ  ทามากิ  วาตาไร  |  |
ธนาคารมิซูโฮะ

| --- | --- |


ชื่อท้องถิ่น: 株式会社 みずほ銀行
ชื่อโรมัน: Kabushiki gaisha Mizuho Ginkō
อุตสาหกรรม: บริการด้านการเงิน 
ก่อตั้ง: 2002
บุคลากรหลัก: Koji Fujiwara
พนักงาน: 30,301 (2018)
บริษัทแม่: มิซูโฮะไฟแนนเชียลกรุ๊ป
บริษัทในเครือ: Mizuho Americas
เว็บไซต์: www.mizuhobank.com
ธนาคารมิซูโฮะ (ญี่ปุ่น: みずほ銀行) เป็นธนาคารเพื่อรายย่อยและธนาคารเพื่อการลงทุนของมิซูโฮะไฟแนนเชียลกรุ๊ป ซึ่งเป็นบริษัทที่ให้บริการทางการเงินที่ใหญ่เป็นอันดับสามในญี่ปุ่น โดยมีสินทรัพย์รวมประมาณ 1.8 ล้านล้านดอลลาร์ในปี 2017 ธนาคารมิซูโฮะเป็น 1 ใน 3 "ธนาคารขนาดใหญ่" ของญี่ปุ่น (ร่วมกับธนาคารโตเกียว-มิตซูบิชิ ยูเอฟเจ และธนาคารซูมิโตโมะ มิตซุย แบงกิง คอร์ปอเรชั่น) ธนาคารมิซูโฮะนำเสนอผลิตภัณฑ์และบริการทางการเงินแก่ลูกค้าหลากหลายประเภท รวมถึงบุคคลทั่วไป วิสาหกิจ ขนาดกลางและขนาดย่อม องค์กรขนาดใหญ่ สถาบันการเงิน และหน่วยงานภาครัฐ
ดี. ดี. ครูว์

วิดีโอเกม ค.ศ. 1991
| ดี>  ดี. ครูว์ |
| --- | --- |
ใบปลิวอาร์เคดญี่ปุ่นของดี. ดี. ครูว์
ผู้พัฒนา: เซกา เอเอ็ม3
ผู้จัดจำหน่าย: เซกา
เครื่องเล่น: อาร์เคด
วางจำหน่าย: มิถุนายน ค.ศ. 1991
แนว: บีตเอ็มอัป
รูปแบบ: ผู้เล่นเดี่ยว, หลายผู้เล่น
ระบบอาร์เคด: ฮาร์ดแวร์เซกาซิสเต็ม 18
ดี. ดี. ครูว์ (ญี่ปุ่น: Ｄ. Ｄ. クルー; อังกฤษ: D. D. Crew) เป็นเกมแนวบีตเอ็มอัป 2 มิติ ค.ศ. 1991 ที่พัฒนาและเปิดตัวสู่อาร์เคดโดยเซกา (ดี.ดี. ย่อมาจากไดนาไมต์เดโมลิชันส์) ในเกมนี้ ผู้เล่นจะควบคุมหนึ่งในสี่ของตัวละคร ได้แก่ เอฟ. เอฟ., บัสเตอร์, คิง หรือเกิง โฮ ผู้ต่อสู้เพื่อหยุดแผนการก่อการร้าย
รูปแบบการเล่น

ดี. ดี. ครูว์ นั้นคล้ายกับไฟนอลไฟต์ของแคปคอม ซึ่งเป็นเกมเลื่อนฉากด้านข้างแบบฉบับดั้งเดิม ผู้เล่นสูงสุดสี่คนเคลื่อนที่จากซ้ายไปขวาผ่านแต่ละด่าน (ซึ่งส่วนใหญ่แบ่งเป็น 3 ฉากหรือมากกว่า) โดยต่อสู้กับตัวละครศัตรูที่ปรากฏตัว จนกว่าพวกเขาจะได้เผชิญหน้ากับบอสที่แข็งแกร่งในตอนท้ายของด่าน เมื่อบอสคนนั้นพ่ายแพ้ ผู้เล่นจะเข้าสู่ด่านต่อไปโดยอัตโนมัติ ศัตรูปรากฏขึ้นจากทั้งสองด้านของหน้าจอและออกจากประตูหรือทางเข้าที่ตั้งอยู่ด้านหลัง และผู้เล่นจะต้องเอาชนะพวกเขาทั้งหมดเพื่อความคืบหน้า หากผู้เล่นพยายามที่จะเดินทางผ่านด่านโดยไม่ต้องต่อสู้ หน้าจอจะหยุดการเลื่อนจนกว่าศัตรูปัจจุบันทั้งหมดจะถูกกำจัด ก่อนที่จะอนุญาตให้ผู้เล่นดำเนินการต่อได้ ศัตรูอาจเคลื่อนไหวนอกขอบเขตของหน้าจอ แต่ผู้เล่นอาจไม่ได้ นอกจากนี้ ผู้เล่นจะหยิบอาวุธขึ้นระหว่างทาง เช่น มีดและระเบิด รวมถึงไอเทมอื่น ๆ เช่น เพิ่มชีวิตและขีดพลัง "แมกซ์" ผู้เล่นยังสามารถหอบหิ้วและเหวี่ยงศัตรูใส่พื้นหรือกับศัตรูอื่น ๆ เกมนี้แตกต่างจากไฟนอลไฟต์ โดยมีรายละเอียดมากแทนที่จะเป็น "แบบการ์ตูน" คุณสมบัติที่โดดเด่นอย่างหนึ่งคือตัวนับที่บอกจำนวนศัตรูที่ผู้เล่นน็อกคู่ต่อสู้ และคุณสมบัติที่เป็นเอกลักษณ์อีกอย่างหนึ่งคือผู้เล่นยังสามารถทำการโจมตีแบบแดชได้โดยการโยกก้านควบคุมไปทางด้านซ้ายหรือด้านขวาสองครั้ง ในขณะที่กดปุ่มโจมตีระหว่างทำการแดช
การตอบรับ

ในประเทศญี่ปุ่น เกมแมชชีนได้จัดอันดับดี. ดี. ครูว์ ในนิตยสารฉบับวันที่ 1 กันยายน ค.ศ. 1991 ของพวกเขาในฐานะหน่วยอาร์เคดบนโต๊ะที่ประสบความสำเร็จมากที่สุดอันดับหกของปี
ส่วนเดอะวัน ซึ่งเป็นนิตยสารเกมสหราชอาณาจักร ได้รีวิวดี. ดี. ครูว์ โดยรีวิวพร้อมกับเวนเดททา พร้อมระบุว่า "ใครคนใดคนหนึ่งอาจเผชิญกับความไม่สำคัญโดยอีกฝ่าย หากมันขึ้นอยู่กับฉัน เวนเดททาของโคนามิก็จะเป็นหนึ่งในการรับรางวัล" เดอะวันชมเชยขนาดสไปรต์ของดี. ดี. ครูว์ และกราฟิก "ที่สร้างมาอย่างดี" อย่างไรก็ตามพวกเขาเรียกการเล่นเกมว่า "ดี" แต่ "ทั้งหมดผ่านการฆ่าเชื้อเล็กน้อย" โดยระบุว่าเวนเดททามี "บรรยากาศที่ดีกว่ามาก" และกราฟิกในขณะที่ขนาดเล็กกว่านั้นก็เป็น "จินตนาการที่ดึงดูดมากกว่า - และแอนิเมชันนั้นราบรื่นและสร้างสรรค์"
นิตยสารซินแคลร์ยูสเซอร์ ให้คะแนนรวมดี. ดี. ครูว์ ที่ 71 เปอร์เซนต์ โดยชมเชยกราฟิกของเกม และระบุว่าภาพรวมของเกมนั้น "ทำได้ดีมาก" แต่มันก็ "ไม่ค่อยจับจินตนาการ" ซึ่งพวกเขายังแนะนำเวนเดททาจากโคนามิแทน
แหล่งข้อมูลอื่น

ดี. ดี. ครูว์ ที่ Killer List of Videogames
D. D. Crew at arcade-history
ชิบะอินุ

ชิบะอินุ (ญี่ปุ่น: 柴犬) เป็นสุนัขสายพันธุ์เดียวที่มีขนาดเล็กที่สุดในสุนัขพันธุ์สปิตซ์ 6 สายพันธุ์จากประเทศญี่ปุ่น
สุนัขขนาดเล็กที่คล่องแคล่วซึ่งเข้ากับภูมิประเทศที่เป็นภูเขาเป็นอย่างดี ชิบะอินุเป็นพันธุ์ดั้งเดิมสำหรับการล่าสัตว์ มันมีลักษณะคล้ายกับและมักถูกเข้าใจผิดว่าเป็นสุนัขพันธุ์อื่น ๆ ของญี่ปุ่น เช่น อะกิตะอินุ หรือฮกไกโด แต่ชิบะอินุเป็นสายพันธุ์ที่แตกต่างกันโดยมีสายเลือดและอารมณ์ที่แตกต่างกัน และมีขนาดเล็กกว่าสุนัขพันธุ์อื่น ๆ ของญี่ปุ่น
การตั้งชื่อ

อินุ เป็นคำภาษาญี่ปุ่น แปลว่า สุนัข แต่ที่มาของคำนำหน้า "ชิบะ" ไม่ชัดเจน คำว่า ชิบะ หมายถึง "พุ่มไม้" ในภาษาญี่ปุ่น และหมายถึงชนิดของต้นไม้หรือไม้พุ่มที่ใบของมันเปลี่ยนเป็นสีแดงในฤดูใบไม้ร่วง ซึ่งทำให้บางคนเชื่อว่าชิบะได้รับการตั้งชื่อตามความคิดเหล่านี้ ไม่ว่าจะเป็นเพราะสุนัขพันธุ์นี้เคยถูกล่าบริเวณพุ่มไม้ป่า หรือเพราะสีทั่วไปของชิบะอินุมีสีแดงคล้ายกับพุ่มไม้ อย่างไรก็ตามในภาษาถิ่นนากาโน่คำว่า ชิบะ ก็มีความหมายว่า "เล็ก" ด้วยเหตุนี้จึงอาจกล่าวได้ว่าสัดส่วนของสุนัขมีขนาดเล็ก ดังนั้น คำว่าชิบะอินุบางครั้งก็ถูกแปลว่าเป็น "สุนัขพุ่มไม้ตัวน้อย"
ประวัติ

ชิบะอินุถูกระบุว่าเป็นสายพันธุ์พื้นฐานที่มีการเกิดขึ้นของสายพันธุ์ใหม่ในคริสต์ศตวรรษที่ 19
เดิมทีชิบะอินุได้รับการอบรมให้ล่าสัตว์ขนาดเล็ก เช่น นก และกระต่าย แม้จะมีความพยายามที่จะรักษาพันธุ์ไว้ก็ตาม ชิบะเกือบจะสูญพันธุ์ไปในช่วงสงครามโลกครั้งที่สอง เนื่องจากการขาดแคลนอาหารและการระบาดของโรคไข้หัดสุนัขหลังสงคราม สุนัขที่ตามมาทั้งหมดได้รับการผสมพันธุ์จากสายเลือดที่รอดตายเพียงสามสายเท่านั้น คือ ชินชูชิบะ จากจังหวัดนะงะโนะ มิโนะชิบะ จากจังหวัดกิฟุ และซังอิงชิบะ จากจังหวัดทตโตะริและจังหวัดชิมะเนะ
โดยรวมแล้ว ชิบะอินุจัดเป็นสายพันธุ์สุนัขที่มีสุขภาพดี ภาวะสุขภาพที่ทราบว่ามีผลต่อสายพันธุ์นี้ได้แก่ ภูมิแพ้ ต้อหิน ต้อกระจก ข้อสะโพกเสื่อม เปลือกตาม้วนเข้าใน และสะบ้าเคลื่อน โดยได้มีการแนะนำให้นำสุนัขเข้ารับการตรวจร่างกายร่วมกันเป็นระยะ ๆ ตลอดชีวิตของสุนัข แต่ปัญหาส่วนใหญ่มักพบในช่วงต้นของชีวิตของสุนัข และควรทดสอบตาเป็นประจำทุกปี เนื่องจากปัญหาสายตาสามารถเกิดขึ้นได้เมื่อเวลาผ่านไป
มาตรฐานสายพันธุ์

| --- | --- |
ขนาด: ส่วนสูงโดยประมาณ 35-43 cm น้ำหนัก 10 kg เพศเมีย ส่วนสูง โดยประมาณ 33–41 cm น้ำหนัก 8 kg
ศีรษะ: ขนาดศีรษะต้องพอดีกับสัดส่วนลำตัว ศีรษะกว้าง แบน มีร่องที่ศีรษะเล็กน้อย
ฟัน: ฟันแข็งแรง เรียงตัวกันเป็นแนว มีลักษณะฟันแบบขบกรรไกร คือฟันล่างเกยฟันบน
ปาก: ริมฝีปากกระชับ แน่น และดำสนิท
ตา: ตาเป็นรูปทรง 3 เหลี่ยม ลึก ตาเฉียงขึ้นไปทางโคนหู ขอบตาดำ นัยน์ตาสีน้ำตาล
หู: เป็นทรง 3 เหลี่ยม ตั้งตรง ขนาดเล็กแต่ต้องเป็นสัดส่วนที่พอเหมาะพอดีกับขนาดศีรษะ
จมูก: สีดำทั้งจมูก
คอ: หนา มั่นคง มีความยาวพอดี
อก: ช่วงอกสวยได้รูป อกลึก ตำแหน่งต่ำสุดอยู่ในระดับครึ่งหนึ่ง หรือน้อยกว่าเล็กน้อยของตำแหน่งที่สูงสุดบนแผ่นหลังถึงพื้น
ลำตัว: แผ่นหลังทรงอยู่ในระดับเดียวกันจนถึงโคนหาง กล้ามเนื้อกระชับกำลังดี ซี่โครงขยายกำลังดี ช่วงท้องกระชับแข็งแรง ช่วงสะโพกแข็งแรง
เอว: -
ขาหน้า: ไหล่ตรง ความยาวเท่ากับช่วงท่อนขาด้านบน ซึ่งทำมุมกันพอดี ข้อศอกอยู้ชิดกับลำตัว ขาหน้าและเท้าตรง มีช่วงว่างระหว่างขาทั้ง 2 ข้างกำลังพอเหมาะพอดี ขนานกัน
ขาหลัง: ขาหลังแข็งแรง กว้าง ท่ายืนมั่นคงเป็นธรรมชาติ ท่อนขาไม่เบี่ยงเข้าหรือออกมากเกินไป หน้าแข้งยาว ท่อนขาหลังสั้นแต่เคลื่อนที่ได้คล่องแคล่ว
หาง: หางหนา มีพละกำลัง ม้วนตั้งขึ้นบนแผ่นหลังเป็นเหมือนรูปเคียว ความยาวของหางหากปล่อยให้ทิ้งลงกับพื้นจะยาวประมาณช่วงข้อขาที่ต่อมาจากช่วงหน้าขา
ขน: เป็นขน 2 ชั้น ขนชั้นนอกจะตรง หยาบ ขนชั้นในเส้นเล็ก นุ่ม และหนาแน่น
สีขน: สีมาตรฐานจะมี สีแดง สีแดงงา (แดงเกือบดำ) และสีดำกับสีน้ำตาลแทน ส่วนขนชั้นล่างจะเป็นสีครีม สีน้ำตาลอมเทา และสีเทา สีครีมถึงสีขาวสามารถมีแต้มได้ที่บริเวณรอบปาก แก้ม ด้านในหู ใต้คาง ข้างใต้คอบริเวณด้านในขา ด้านในท้อง และด้านในหาง หากเป็นชิบะ อินุสีดำ จะมีสีน้ำตาลแทนหรือน้ำตาลเหลือง แต้มบริเวณรอบปาก เหนือดวงตา ขนในหู หน้าอก ด้านในขาทั้ง 4 ข้าง และด้านในหาง